ธปท.ชี้มารตการรัฐช่วยลดเงินเฟ้อ
ธปท.ชี้มาตรการลดราคาน้ำมันตามนโยบายรัฐช่วยลดแรงกดดันเงินเฟ้อ แต่จะลดลงมากน้อยแค่ไหนยังต้องติดตามผล
30 ส.ค. 2554

ธปท.ชี้มาตรการลดราคาน้ำมันตามนโยบายรัฐช่วยลดแรงกดดันเงินเฟ้อ แต่จะลดลงมากน้อยแค่ไหนยังต้องติดตามผล
นางอัจนา ไวความดี รองผู้ว่าการ ด้านเสถียรภาพการเงิน ธนาคารแห่งประเทศไทย(ธปท.) กล่าวว่า การดำเนินมาตรการการปรับลดราคาน้ำมันเบนซิน 91 และ 95 รวมถึงการปรับลดราคาน้ำมันดีเซล ตามนโยบายของรัฐบาลมีส่วนช่วยลดแรงกดดันเงินเฟ้อได้ เพียงแต่บอกไม่ได้ชัดเจนว่าจะช่วยให้เงินเฟ้อลดลงได้มากน้อยแค่ไหน เพราะจะลดลงได้มากมายขนาดไหนต้องศึกษาข้อมูลและติดตามดูก่อน
“มาตรการของรัฐที่ทำให้ราคาน้ำมันปรับลดลง มันช่วยให้เงินเฟ้อลดลงแน่นอน เพียงแต่เรายังบอกไม่ได้ว่ามันจะช่วยลดลงได้มากน้อยแค่ไหน” นางอัจนากล่าว